b"\n_START_ARTICLE_\nBeautiful Eyes\n_START_SECTION_\nOzadje\n_START_PARAGRAPH_\nTaylor Swift je prejela veliko uspeha za svoj prvi glasbeni album Taylor Swift (2006) in za\xc4\x8dela delati na njenem drugem glasbenem albumu, Fearless (2008) v letu 2007. Med tem \xc4\x8dasom je prejela mnogo e-sporo\xc4\x8dil obo\xc5\xbeevalcev, ki so povpra\xc5\xa1evali po novih projektih. Taylor Swift je njihove \xc5\xbeelje izpolnila z izdajo EP-ja Beautiful Eyes: \xc2\xbbMenila sem, da jih bo to do izzida naslednjega albuma v jeseni pomirilo.\xc2\xab _NEWLINE_Beautiful Eyes ima glasbeni stil countryja in popa. Vklju\xc4\x8duje nove verzije pesmi iz albuma Taylor Swift: alternativno verzijo pesmi\xc2\xa0\xc2\xbbShould've Said No\xc2\xab, petega singla iz albuma, akusti\xc4\x8dno verzijo singla\xc2\xa0\xc2\xbbTeardrops on My Guitar\xc2\xab, drugega singla iz albuma, radijsko verzijo pesmi\xc2\xa0\xc2\xbbPicture to Burn\xc2\xab, \xc4\x8detrtega singla iz albuma in \xc2\xbbI'm Only Me when I'm with You\xc2\xab, promocijskega singla albuma. EP vklju\xc4\x8duje tudi dve originalni pesmi, \xc2\xbbBeautiful Eyes\xc2\xab\xc2\xa0in \xc2\xbbI Heart\xc2\xa0?\xc2\xab, ki ju je prej napisala v letu 2003. EP-jev DVD vklju\xc4\x8duje videospote singlov iz albuma Taylor Swift ter videospot za pesem \xc2\xbbBeautiful Eyes\xc2\xab, sestavljen iz fotomonta\xc5\xbe fotografij iz zabave za osemnajsti rojstni dan Taylor Swift._NEWLINE_Taylor Swift ni \xc5\xbeelela nobene promocije za EP Beautiful Eyes, kot tudi ni \xc5\xbeelela promocije za album in nato sodelovala z ameri\xc5\xa1ko dru\xc5\xbebo Wal-Mart za izzid EP-ja. Album je bil na voljo v vseh trgovinah Wal-Mart in na Wal-Martovi spletni strani. Poleg tega je EP iz\xc5\xa1el v omejeni izdaji, saj Taylor Swift zalo\xc5\xbebi Big Machine Records ni dovolila proizvesti ve\xc4\x8d kot le dolo\xc4\x8deno koli\xc4\x8dino kopij EP-ja. Dejala je: \xc2\xbbMoji zalo\xc5\xbebi dovolim izdati le majhno koli\xc4\x8dino le-teh. Zadnja stvar, ki si jo \xc5\xbeelim je, da boste menili, da izdajam preve\xc4\x8d projektov.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\nOb koncu tedna 2. avgusta 2008 je EP Beautiful Eyes dosegel deveto mesto na lestvici Billboard 200 za 45.000 kopij. EP je na lestvici Billboard 200 ostal dvajset tednov. Istega tedna je Beautiful Eyes dosegel prvo mesto na lestvici Top Country Albums, kjer je Taylor Swift nasledila svoj lastni album, Taylor Swift, ki je pred tem kraljeval na lestvici. Taylor Swift je postala prva glasbenica, katere dva albuma sta pristala na prvih dveh mestih lestvice Top Country Albums od LeAnn Rimes, katere albuma Blue (1996) in Unchained Melody: The Early Years (1997) sta v letu 1997 pristala na prvih dveh mestih lestvice. V naslednjem tednu je EP pristal na drugem mestu lestvice Top Country Albums in tam pre\xc5\xbeivel \xc5\xa1e naslednjih osemindvajset tednov.\n_START_SECTION_\nPromocija\n_START_PARAGRAPH_\nPesem \xc2\xbbI Heart\xc2\xa0?\xc2\xab\xc2\xa0je 23. junija 2008 iz\xc5\xa1la kot promocijski singl iz albuma Beautiful Eyes. Taylor Swift je pesem Beautiful Eyes promovirala minimalno, saj ni \xc5\xbeelela pritegniti preve\xc4\x8d pozornosti \xc5\xa1e pred izzidom drugega glasbenega albuma, vendar je s pesmijo \xc2\xbbBeautiful Eyes\xc2\xab\xc2\xa0nastopila na mnogih prireditvah. Prvi\xc4\x8d je s pesmijo \xc2\xbbBeautiful Eyes\xc2\xab\xc2\xa0nastopila 23. januarja 2005 na NAMM Show iz leta 2005, letni glasbeni prireditvi v Anaheimu, Kalifornija v centru Anaheim Convention Center. Na nastopu je Taylor Swift nosila rde\xc4\x8do bluzo in modre kavbojke, kjer je nastopila z akusti\xc4\x8dno kitaro, med tem ko je sedela na barskem stol\xc4\x8dku. Pesem \xc2\xbbBeautiful Eyes\xc2\xab\xc2\xa0je Taylor Swift kasneje izvedla na snemanju projekta Stripped 5. avgusta 2008; nosila je \xc4\x8drno obleko z eno naramnico, v ozadju pa je nastopil band, ona sama pa je igrala na akusti\xc4\x8dno kitaro."